樟樹

樟樹市係江西中間頭嗰一隻縣級市，佢嗰南首係鄱陽湖平原，歸宜春管到。

歷史

南唐升元二年（公元938年），高安嗰建安、修德，新淦三隻縣拕劃到清江縣，設到瀟灘鎮（今日嗰臨江鎮）。

北宋淳化三年（公元992年），清江、新淦、新喻三隻縣設成臨江軍，清江係附郭縣首。

元代改臨江路。

明朝改臨江府。清朝接到沿明制。

1949年6月19日，清江縣人民政府設到樟樹鎮，7月15日遷到臨江鎮，1950年3月27日返遷樟樹鎮。

1988年10月26日，撤吥清江縣同到樟樹鎮，設樟樹市。

區劃

今日攏共管到

五隻街道：鹿江街道、淦陽街道、城北街道、福城街道、大橋街道 
十隻鎮：臨江鎮、黃土崗鎮、劉公廟鎮、店下鎮、觀上鎮、閣山鎮、昌傅鎮、永泰鎮、經樓鎮、義成鎮 
四隻鄉：洲上鄉、中洲鄉、洋湖鄉、吳城鄉 

地理

樟樹嗰東南首、西北首儘係山地丘陵，中間嗰贛江同袁水沿上係平原。

袁水到市區西頭匯到贛江。

藥都

樟樹係好有名嗰藥都，自古有「藥不過樟樹不靈」嗰話法。「樟樹幫」做嗰中藥飲片一逕都非常辣。

交通

鐵路：浙贛鐵路穿過市區，設樟樹站；京九鐵路到東南首穿過，設樟樹東站。 
公路：105國道，滬昆高速公路同贛粵高速公路到昌傅鎮交匯。 
水路：贛江幹流縱貫本市。市區有贛江鐵路大橋同到贛江公路大橋，兩橋之間係港區。 
航空：東南首有隻軍用機場。 

風景

吳城商代遺址
築衛城遺址
閣皂山國家森林公園

外部連結
 樟樹人民政府網
 樟樹熱線
 樟樹人論壇
 行政區劃網

Category:江西嗰縣級市
Category:樟樹